CELEX: 52021DP0066
Language: et
Date: 2021-03-09 00:00:00
Title: Euroopa Parlamendi otsus mitte esitada vastuväiteid komisjoni 11. veebruari 2021. aasta delegeeritud määrusele, millega muudetakse delegeeritud määrust (EL) nr 1222/2014, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alamkategooriad (C(2021)0772 – 2021/2561(DEA))

24.11.2021   
            
            
               ET
            
            
               Euroopa Liidu Teataja
            
            
               C 474/173
            
         
      P9_TA(2021)0066
      Vastuväidete puudumine delegeeritud õigusaktile: globaalsete süsteemselt oluliste ettevõtjate kindlakstegemine ja globaalsete süsteemselt oluliste ettevõtjate alamkategooriate määratlemine
      Euroopa Parlamendi otsus mitte esitada vastuväiteid komisjoni 11. veebruari 2021. aasta delegeeritud määrusele, millega muudetakse delegeeritud määrust (EL) nr 1222/2014, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alamkategooriad (C(2021)0772 – 2021/2561(DEA))
      (2021/C 474/24)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2021)0772),
               
            
                  —
               
               
                  võttes arvesse komisjoni 18. veebruari 2021. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
               
            
                  —
               
               
                  võttes arvesse majandus- ja rahanduskomisjoni 4. märtsi 2021. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 26. juuni 2013. aasta direktiivi 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (1) (kapitalinõuete direktiiv), eriti selle artikli 131 lõiget 18 ja artiklit 149,
               
            
                  —
               
               
                  võttes arvesse regulatiivsete tehniliste standardite eelnõu, mille Euroopa Järelevalveasutus (Euroopa Pangandusjärelevalve) (EBA) esitas 4. novembril 2020. aastal vastavalt Euroopa Parlamendi ja nõukogu 24. novembri 2010. aasta määruse (EL) nr 1093/2010 (millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ) (2) artiklile 10,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse majandus- ja rahanduskomisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 9. märtsil 2021, vastuväiteid ei esitatud,
               
            
                  A.
               
               
                  arvestades, et Baseli pangajärelevalve komitee (BCBS) avaldas 2018. aasta juulis muudetud metoodika globaalsete süsteemselt oluliste pankade (G-SIB) hindamiseks; arvestades, et need globaalsete süsteemselt oluliste pankade hindamise metoodika muudatused peaksid kajastuma komisjoni delegeeritud määruses (EL) nr 1222/2014 (3); arvestades, et Euroopa Parlamendi ja nõukogu direktiiviga (EL) 2019/878 (4) muudeti kapitalinõuete direktiivi artiklit 131 ning need muudatused peaksid samuti kajastuma komisjoni delegeeritud määruses (EL) nr 1222/2014;
               
            
                  B.
               
               
                  arvestades, et kapitalinõuete direktiivi muudatusi hakati kohaldama 29. detsembril 2020, kuid neis ei ole täpsustatud muudatusi sätestava delegeeritud õigusakti esitamise tähtaega; arvestades, et EBA esitas regulatiivsete tehniliste standardite muutmise eelnõu komisjonile 4. novembril 2020; arvestades, et komisjoni eesmärk on kohaldada seda regulatiivsete tehniliste standardite muutmise eelnõus määratletud täiendavat ELi metoodikat globaalsete süsteemselt oluliste ettevõtjate (G-SII, mis on samaväärne G-SIBga liidus) kindlaksmääramiseks iga-aastase kindlaksmääramise käigus juba 2021. aastal, mille EBA algatab 2021. aasta aprillis (2020. aasta lõpu andmete põhjal) ja mis viiakse lõpule 2021. aasta novembris;
               
            
                  C.
               
               
                  arvestades, et delegeeritud määrus peaks jõustuma võimalikult kiiresti, et tagada komisjoni eesmärk võimaldada ELi täiendava metoodika kohaldamist esimesel muudetud kapitalinõuete direktiivi kohasel globaalsete süsteemselt oluliste ettevõtjate kindlaksmääramisel, mis toimub 2021. aastal; arvestades, et 2021. aasta aprillis algava kindlaksmääramise õiguskindluse tagamiseks peaks muudetud delegeeritud määrus jõustuma selleks kuupäevaks;
               
            
               
                  1.
               
               
                  teatab, et ei esita delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 176, 27.6.2013, lk 338.
      
         (2)  ELT L 331, 15.12.2010, lk 12.
      
         (3)  Komisjoni 8. oktoobri 2014. aasta delegeeritud määrus (EL) nr 1222/2014, millega täiendatakse Euroopa Parlamendi ja nõukogu direktiivi (EL) nr 2013/36/EL seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alakategooriad (ELT L 330, 15.11.2014, lk 27).
      
         (4)  Euroopa Parlamendi ja nõukogu 20. mai 2019. aasta direktiiv (EL) 2019/878, millega muudetakse direktiivi 2013/36/EL seoses vabastatud üksuste, finantsvaldusettevõtjate, segafinantsvaldusettevõtjate, tasustamise, järelevalvemeetmete ja -volituste ning kapitali säilitamise meetmetega (ELT L 150, 7.6.2019, lk 253).